АҞӘА, абҵара 14– Sputnik, Бадри Есиава. Аԥснытәи абоксиор Харитон Агрба Урыстәыла ачемпионат афиналбжахь днеиит ҳәа Sputnik иазеиҭеиҳәеит ареспублика абокс азыАфедерациа ахада Альберт Карди-оӷлы.
"69 кьыла иҟоу ркатегориа иаҵанакуа реиндаҭлара мҩаԥысит. Харитон акәаталақәа рыла аиааира игеит. Иара диндаҭлон Белгородтәи аобласт аҟынтәи абоксиор Сергеи Собылински. Харитон уажәшьҭа афиналбжаҿ дықәгылоит абҵара15 рзы", - азгәеиҭеит Карди-оӷлы.
Ачемпионат аҿы аиааира зго Лондонҟа, Европатәи ахәмаррақәа рахь ицоит. Уа иаиааиз 2020 шықәсазы Токио имҩаԥысраны иҟо Аолимпиатә хәмаррақәа ирылахәхоит.
Харитон Агрба – Урыстәыла еизго амилаҭтә команда далахәылоуп. Минск имҩаԥысуазЕвропатәи ахәмаррақәа рҿы аҩбатәи аҭыԥ никылеит.
Иара убас шәаԥхьар ҟалоит:
- Карди-оӷлы: аԥснытәи абоксиорцәа аҳәаанырцәҟа имцар ада ԥсыхәа рымам
-
Абоксиор Харитон Агрба кубатәи аолимпиатә чемпион иҟны аиааира игеит